Notum sit omnibus quod domina Emelina, uxor Hugonis Bardulfi, concessit Sancte Marie et ecclesie Molismensi terram de Linerolis que de suo feodo erat, sicut eam dederant Evrardus vicecomes et Rainerius qui dicitur Salvator. Hoc autem factum est apud Gundricurtem in claustro monachorum. Hujus concessionis testes sunt Warinus et Olricus, duo milites de Gundricurte.